
Изх.№  08-00-1292/01.12.2025 г.

НА ВНИМАНИЕТО 
НА ВСИЧКИ ЗАИТЕРЕСОВАНИ ЛИЦА        
                                                                       

Д О К Л А Д

от Данаил Йорданов
Кмет на Община Суворово


Относно: Обсъждане и приемане на  проект на Наредба за допълнение  на Наредбата за определяне и администриране на местните такси и цени на услуги
        
      Мотиви към доклада: 
 
         I . Причини, които налагат приемането  на предложения проект:

         Причините наложили предлагането на  Проекта на Наредба за допълнение на Наредбата за  определяне и администриране на местните такси и цени на услуги  са, че на територията на община Суворово функционират значителен брой преместваеми обекти  за административни, търговски  и други обслужващи дейности, като павилиони, контейнери, фургони, вендинг автомати за кафе, храни, напитки, закуски, разположени в общински и частни терени, които ежедневно генерират битови отпадъци и ползват услугите по сметосъбиране и сметоизвозване, но не заплащат такса за битови отпадъци, тъй като същите не са обект на облагане по Закона за местните данъци и такси.
         Ежедневно Община Суворово,  финансира и предоставя услугите  сметосъбиране и смет извозване и поддържане на чистата  и на тези така наречени преместваеми   обекти по Закона на устройство на територията.
         В тази връзка предлагам да се направят допълнения  в Наредбата за определяне  и администриране на местните такси и цени на услуги на територията на община Суворово, с които да се уредят цените на дейностите по сметосъбиране и сметоизвозване и поддържане на чистота.
ІІ. Цели, които се поставят с предложения Проект и очаквани резултати:
[bookmark: _GoBack]           Основната цел на Наредбата за допълнение на Наредбата за  определяне и администриране на местните такси и цени на услуги е нормативно  уреждане  цените на дейностите по сметосъбиране и сметоизвозване и чистота за преместваемите обекти.
           ІІІ. Финансови и други средства, необходими за прилагане на новата уредба:
За прилагането на предложените промени в Наредбата за определяне и администриране на размера на местните такси и цени на услуги не се изисква допълнителен финансов ресурс от бюджета на Общината, както и с ангажирането на допълнителни човешки ресурси.   
  	ІV. Очаквани резултати от прилагането, включително финансовите, ако има такива: 
          Осигуряване на по - справедлив, икономически обоснован  механизъм за определяне на цените на услугите по сметосъбиране и сметоизвозване и поддържане на чистотата, предоставяни на преместваемите обекти.
           V. Анализ за съответствие с правото на Европейския съюз
Настоящия проект на Наредба за допълнение на Наредбата за определяне  и администриране на местните такси и цени на услуги не противоречи на правото на Европейския съюз. Той е в съответствие  със Закона за местните данъци и такси и  и не противоречи на други нормативни актове от по-висша степен, приети от законодателната и изпълнителната власт на РБ.
     VI. Причини, които налагат определяне на по – кратък срок за приемане на предложения и становища:
        Определям срокът за предложения и становища по настоящия Проект на Наредбата за допълнение на Наредбата за определяне и администриране на местните такси и цени на услуги на територията на Община Суворово, който ще бъде публикуван за обществени консултации на сайта на общината да бъде 14 дни.   
           На основание чл.26, ал.4, във връзка с ал.3 от Закона за нормативните актове, отразяващ задължението за публикуване на Проекта за приемане на нормативен акт с цел информиране на населението и прозрачност в действията на институциите, в 14 дневен срок от публикуване на настоящото на интернет страницата на общината се приемат предложения и становища относно проект на Наредба за допълнение на Наредбата за определяне и администриране на местните такси и цени на услуги на  имейл: suvorovo_kmet@abv.bg или в деловодството на Община Суворово, пл. „Независимост“ № 1.
Във връзка с гореизложеното предлагам на вниманието на заинтересованите лица Проект на Наредба  за допълнение  на Наредбата за определяне и администриране на местните такси и цени на услуги, съгласно Приложение 1 :



















Приложение №1 
Проект! 


НАРЕДБА ЗА ДОПЪЛНЕНИЕ 
НА НАРЕДБАТА ЗА ОПРЕДЕЛЯНЕ И     АДМИНИСТРИРАНЕ НА МЕСТНИТЕ ТАКСИ И ЦЕНИ НА УСЛУГИ

§1. В глава Трета – Цени на неуредени със закон услуги, оказани или предоставяни от общината на физически и юридически лица се създава нов  чл. 82Б със следните алинеи: 
 ал.1 Общинският съвет приема цени на услугите по дейностите по сметосъбиране и сметоизвозване и чистота на поставяеимите обекти  по чл. 2 от Наредбата за реда и условията за поставяне  на преместваеми  обекти, елементи на градското обзавеждане  и рекламно информационните елементи  на територията на община Суворово, находящи се в общински или частни  терени, съгласно т.10 от Приложение № 1. 
             ал.2  Цените  на услугите по ал. 1 се заплащат от собствениците на преместваемите обекти, независимо от собствеността на терена, върху който са поставени.
             ал.3 Цената на услугата по ал. 1 се администрира и събира от общинска администрация, при издаване на разрешението за поставяне  и за всички действащи разрешения за поставяне към 01.01.2026 г.  Цената се определя за всяка година.
             ал.4  Заплащането на цената на услугата е част от  условията за издаване или поддържане в сила на вече издадени разрешения за поставяне.
            ал. 5 Цената на услугата  зависи  и от дейността, която ще  се осъществява или се осъществява  в преместваемия  обект, установена с протокол за извършен оглед от комисия, назначена със Заповед на Кмета на Община Суворово.
         § 2. В Приложение  1 – Тарифа за местните такси и цени на услуги, в част II – Цени на неуредени със закон услуги, оказани или предоставяни от общината на физически и юридически лица се създава точка 10  с текст : За преместваеми обекти, както следва: и със следните подточки:
          10.1  За автомати за кафе, напитки, закуски, машини и хладилни шкафове за сладолед, сергии и маси с търговска площ от 2 кв.м. до 5 кв.м.   - 77 лв. на година.
          10.2 За търговки преместваеми обекти, преместваеми обекти за административно-обществено обслужващи дейности  -  154 лв. на година.
          10.3 За павилиони, контейнери, фургони и други премествами обекти  -  38.50  лв. на година. 

       § 3. В Преходните и заключителни разпоредби  се създава нов §16 със следния текст: Наредбата за определяне и администриране размера на местните такси и цени на услуги е приета с Решение № ………………. на Общински съвет Суворово по Протокол № …. от …………….. и влиза в сила три дни след публикуването. 


 

						   

                                                                

До всички заинтересовани лица


УВЕДОМЛЕНИЕ
     
            На основание чл.26, ал.2, ал.3 и ал.4 от Закона за нормативните актове, Община Суворово предоставя възможност на заинтересованите лица да направят своите предложения  и изразят становища по Доклада на Кмета на община Суворово относно Предложение за вземане на решение от Общински съвет Суворово за приемане на Наредба за допълнение на Наредбата за определяне и администриране на местните такси и цени на услуги.
           Мотивите за вземане на решението са посочени в публикувания на интернет страницата на Община Суворово, модул Общински съвет,  Доклад от Кмета на Община Суворово с изх.№ 08-00-1292/01.12.2025 г.
           Предложения  и становища  се  приемат в 14 дневен  срок от публикуване на настоящата обява на e-mail: suvorovo_kmet@abv.bg или в деловодството на Община Суворово, пл. „Независимост“ № 1.

           Публикувано на 01.12.2025 г.

           Настоящата обява е публикувана на основание чл.26, ал.3 от Закона за нормативните актове, във връзка с чл.77 от АПК.




Данаил Йорданов /П/
Кмет на Община Суворово

